UniCredit

Η UniCredit S.p.A. (πρώην UniCredito Italiano S.p.A.) είναι ιταλικός πολυεθνικός τραπεζικός όμιλος με έδρα την Μιλάνο. Είναι μια συστημικά σημαντική τράπεζα (σύμφωνα με κατάλογο που εξέδωσε το Συμβούλιο Χρηματοπιστωτικής Σταθερότητας το 2022) και το 34ο μεγαλύτερο στον κόσμο με βάση τα περιουσιακά στοιχεία. Δημιουργήθηκε μέσω της συγχώνευσης των Credito Italiano και Unicredito το 1998 αλλά η εταιρική της ταυτότητα ανάγεται στην πρώτη ίδρυσή της το 1870 ως Banca di Genova. Η μετοχή της UniCredit διαπραγματεύεται στο Ιταλικό Χρηματιστήριο και στο Χρηματιστήριο της Φρανκφούρτης και είναι μία από τις μετοχές του Ευρώ Stoxx 50, του δείκτη των 50 κορυφαίων μετοχών της Ευρώπης.

Με εταιρική και επενδυτική τραπεζική, εμπορική τραπεζική και διαχείριση πλούτου, η Unicredit είναι μιαπανευρωπαϊκή τράπεζα με ισχυρή παρουσία στη Δυτική, Κεντρική και Ανατολική Ευρώπη. Μέσω του ευρωπαϊκού τραπεζικού δικτύου της, παρέχει πρόσβαση σε κορυφαία προϊόντα και υπηρεσίες σε 13 βασικές αγορές: Ιταλία, Γερμανία ως HypoVereinsbank, Αυστρία ως Bank Austria, Ρωσία και άλλες εννέα χώρες της Κεντρικής και Νοτιοανατολικής Ευρώπης.

Η UniCredit έχει χαρακτηριστεί ως σημαντικό ίδρυμα από την έναρξη λειτουργίας της Ευρωπαϊκής Τραπεζικής Εποπτείας στα τέλη του 2014, και ως εκ τούτου εποπτεύεται άμεσα από την Ευρωπαϊκή Κεντρική Τράπεζα.

 Γεωγραφία 
Η εταιρεία έχει καταστατική έδρα και γενική διοίκηση στο Μιλάνο. Η έδρα της βρισκόταν στη Γένοβα από το 1999 έως το 2007, μετακινήθηκε στη Ρώμη από την ημερομηνία της συγχώνευσης με την Capitalia το 2007, και επέστρεψε στο Μιλάνο το 2017. Οι βασικές αγορές της UniCredit είναι: Ιταλία, Γερμανία, Αυστρία, Βοσνία-Ερζεγοβίνη, Βουλγαρία, Κροατία, Τσεχία, Ουγγαρία, Σερβία, Σλοβακία, Σλοβενία, Ρουμανία, και Ρωσία.

Η διεύθυνση Εταιρικής και Επενδυτικής τραπεζικής της UniCredit εξυπηρετεί 1.500 πολυεθνικές εταιρείες και βασικά χρηματοπιστωτικά ιδρύματα και υποστηρίζει τις εταιρικές τραπεζικές μονάδες του ομίλου στην παροχή υπηρεσιών σε 600.000 εταιρικούς και δημόσιους πελάτες. Το διεθνές δίκτυο της εκτείνεται σε 16 χώρες παγκοσμίως και παρέχει πρόσβαση σε δίκτυο 4.000 τραπεζικών ανταποκριτών, που καλύπτει 175 χώρες. Τα διεθνή κέντρα CIB βρίσκονται στη Νέα Υόρκη, Λονδίνο, Χονγκ Κονγκ, Σιγκαπούρη, Τόκυο, Σαγκάη, Μιλάνο, Μονάχου, Βιέννη, Βουδαπέστη, Πράγα, Μαδρίτη, Πεκίνο, Βομβάη, Αθήνα, Σεούλ, Ζυρίχη, Ανόι, Αμπού Ντάμπι.

 Ιδιοκτησία 
Η UniCredit είναι μια δημόσια εταιρεία με το 100% των μετοχών της σε ελεύθερη κυκλοφορία στα χρηματιστήρια και δεν υπάρχουν μέτοχοι ελέγχου ή συμφωνίες μετόχων. Οι κύριοι μέτοχοι (άνω του 3%) αντιπροσωπεύουν συλλογικά μόνο το 13% του μετοχικού κεφαλαίου (3 Μαρτίου 2021):

 BlackRock Group 5.075%
 Capital Research and Management Company 5.022%  - εκ των οποίων 3.503% εκ μέρους του EuroPacific Growth Fund
 Norges Bank 3.011%
 ATIC Second International Investment Company LLC 2.016%
 Delfin S.a.r.l. 1.925%
 Golden Suites DCH 1.1%
 S.P.A Holdings 14.143%
 Allianz SE Group 1.255%

 Θυγατρικές 
 Bank Austria (Αυστρία)
 HypoVereinsbank (Γερμανία)
 UniCredit Bank Czech Republic and Slovakia (Τσεχία, Σλοβακία)
 UniCredit Bank Hungary (Ουγγαρία)
 UniCredit Bank Romania (Ρουμανία)
 UniCredit Bank Russia (Ρωσία)
 UniCredit Bank Serbia (Σερβία)
 UniCredit Bank Slovenia (Σλοβενία)
 UniCredit Bulbank (Βουλγαρία)
 UniCredit Corporate & Investment Banking (Ιταλία)
 UniCredit International Bank Luxembourg (Λουξεμβούργο)
 UniCredit Leasing (Ιταλία)
 Zagrebačka banka (Κροατία)
 UniCredit Bank Mostar, UniCredit Bank Banja Luka (Βοσνία Ερζεγοβίνη)

Τον Νοέμβριο του 2023 απέκτησε το 9,6% των μετοχών της ελληνικής Alpha Bank. Τον Σεπτέμβριο του 2024 ανακοίνωσε ότι κατέχει το 9% των μετοχών της γερμανικής Commerzbank, το οποίο αύξησε εντός λίγων ημερών σε 21%, προκαλώντας πολιτικές αντιδράσεις στη Γερμανία.

 Παραπομπές 

 Εξωτερικές συνδέσεις 


Κατηγορία:Ιταλικά εμπορικά σήματα
Κατηγορία:Εταιρίες εισηγμένες στο Χρηματιστήριο της Βαρσοβίας
Κατηγορία:Τράπεζες της Ιταλίας